Source: http://docplayer.fi/1624554-Aistivammaisten-kaytettavissa-olevat-luettelopalvelut-selvitys.html
Timestamp: 2018-04-22 09:09:26+00:00
Document Index: 19386700

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Aistivammaisten käytettävissä olevat luettelopalvelut Selvitys - PDF
Aistivammaisten käytettävissä olevat luettelopalvelut Selvitys
Download "Aistivammaisten käytettävissä olevat luettelopalvelut Selvitys"
1 LIIKENNE- JA VIESTINTÄMINISTERIÖN JULKAISUJA 63/2005 Viestintä Aistivammaisten käytettävissä olevat luettelopalvelut Selvitys Liikenne- ja viestintäministeriö Helsinki, 2005
2 KUVAILULEHTI Julkaisun päivämäärä Tekijät (toimielimestä: toimielimen nimi, puheenjohtaja, sihteeri) JP-Epstar Oy Juha Leinonen, Mikko Salste Julkaisun laji Tutkimusraportti Toimeksiantaja Liikenne- ja viestintäministeriö Toimielimen asettamispäivämäärä Julkaisun nimi Aistivammaisten käytettävissä olevat luettelopalvelut. Selvitys Tiivistelmä Liikenne- ja viestintäministeriö julkaisi alkuvuodesta 2005 toimenpideohjelman "Kohti esteetöntä viestintää" osana hallituksen kansallista laajakaistastrategiaa. Toimenpideohjelman yhtenä painopisteenä on luettelopalvelujen esteettömyys. Tämän raportin tavoitteena on selvittää nykyisin tarjolla olevien sekä yleisten että erityisesti aistivammaisille tarkoitettujen luettelopalvelujen valikoimaa, hinnoittelua sekä soveltuvuutta ja käytettävyyttä. Lisäksi tutkimuksessa pyritään arvioimaan luettelopalveluiden käyttöä. Tutkimusmenetelmänä on käytetty haastatteluja ja kirjoituspöytätutkimusta. Luettelopalvelujen esteettömyys ei ole näkövammaisille ensisijainen ongelma, vaan luettelopalvelujen käytöstä aiheutuvat kustannukset. Noin puolet näkövammaisista ei pysty käyttämään kotitalouksille ilmaiseksi jaettavia painettuja puhelinluetteloita, vaan he joutuvat käyttämään maksullisia numeropalveluja. Näin ollen luettelopalvelujen käytön kustannusten osalta osa näkövammaisista ei ole tasavertaisessa asemassa verrattuna koko väestöön keskimäärin. Yleiset henkilöavusteiset numeropalvelut ovat näkövammaisille saavutettavuudeltaan, esteettömyydeltään ja tietojen kattavuudeltaan sähköisiä luettelopalveluja parempia. Internet-palvelujen ja mobiilipalvelujen edistäminen on kuitenkin tärkeää, mutta ne eivät tavoita vielä yhtä laajaa käyttäjäkuntaa. Kuurot ja kuulovammaiset eivät koe luettelopalvelujen saatavuutta ja esteettömyyttä erityisinä ongelmina. Heidän kohdallaan tilanne on jopa parantunut matkapuhelimien ja Internet-yhteyksin varustettujen tietokoneiden yleistymisen myötä. Sähköisistä luettelopalveluista tekstiviestihakupalvelut ovat kuuroille ja kuurovammaisille tärkeitä. Vaikka erilaiset hakuvalikot ja WAP-palvelut ovat yksinkertaistaneet mobiilipalvelujen käyttöä, palvelujen esteettömyydessä on vielä paljon kehitettävää. Uusien sähköisten luettelopalvelujen käyttöönottoa hidastavat palvelujen käytöstä aiheutuvat lisäkustannukset, kuten päätelaite- ja liittymäkustannukset. Toisaalta sähköisten luettelopalvelujen käytön lisääntyminen ei riipu pelkästään käyttäjien erityisryhmien fyysisestä tai taloudellisesta kyvystä käyttää palveluja vaan myös osaamisesta ja halusta käyttää näitä palveluja. Avainsanat (asiasanat) Luettelopalvelut, aistivammaiset Muut tiedot Yhteyshenkilö/LVM: Laura Vilkkonen Sarjan nimi ja numero Liikenne- ja viestintäministeriön julkaisuja 63/2005 Kokonaissivumäärä 56 Jakaja Edita Publishing Oy Kieli suomi ISSN (verkkojulkaisu) Hinta Kustantaja Liikenne- ja viestintäministeriö ISBN (verkkojulkaisu) Luottamuksellisuus julkinen
3 PRESENTATIONSBLAD Utgivningsdatum Författare (uppgifter om organet: organets namn, ordförande, sekreterare) JP-Epstar Oy Juha Leinonen, Mikko Salste Typ av publikation Undersökning Uppdragsgivare Kommunikationsministeriet Datum för tillsättandet av organet Publikation (även den finska titeln) Utredning av befintliga katalogtjänster för personer med funktionshinder Referat Kommunikationsministeriet har i början av 2005, publicerat ett åtgärdsprogram för obehindrad kommunikation som en del av Regeringens nationella bredbandsstrategi. Ett av tyngdpunktsområden i åtgärdsprogrammet är en obehindrad tillgång till katalogtjänster. Undersökningens målsättning var att utreda de befintliga katalogtjänster, deras urval, prissättning, lämplighet och användbarhet, speciellt för personer med funktionshinder. I undersökningen bedömdes också användningen av katalogtjänster. Som undersökningsmetod har används intervjuer och litteraturstudier. Tillgång till katalogtjänster upplevs inte i första hand som ett problem for syskadade, utan kostnader av att utnyttja tjänsten. Ungefär hälften av de synskadade kan inte utnyttja den till hemmen gratis utdelade tryckta telefonkatalogen, utan är tvingade att använda avgiftsbelagda nummerupplysningar. Detta medför att synskadade inte är i en likvärdig ställning jämfört med övrig befolkning. För synskadade är tillgänglighet och omfattning av information via de allmänna personassisterade nummerupplysningstjänster bättre än elektroniska katalogtjänster. Främjande av Internet och mobiltjänster är viktiga, även om de inte ännu når en lika bred användarkrets. Döva och hörselskadade upplever inga speciella problem med tillgång eller tillgänglighet till katalogtjänster. Deras situation har t.o.m. förbättrats i och med allmän tillgång till mobiltelefoner och datorer med Internet anslutning. Av elektroniska katalogtjänster är söktjänster baserade på textmeddelande (SMS) viktiga. Även om olika mobila WAP och sökmenyer har förenklat användandet av mobiltjänster, finns det fortfarande mycket att utveckla i tjänsternas tillgänglighet. Tilläggskostnader av både anslutning och terminaler fördröjer bruktagande av nya elektroniska katalogtjänster. Ökningen av katalogtjänsternas användning är inte endast beroende av särgruppernas fysiska eller ekonomiska förmåga, också kunskapen och viljan att använda dessa tjänster är viktig. Nyckelord Katalogtjänster, funktionshinder, synskadade, hörselskadade Övriga uppgifter Kontaktperson vid ministeriet är Laura Vilkkonen. Seriens namn och nummer Kommunikationsministeriets publikationer 63/2005 Sidoantal Språk 56 finska Distribution Kommunikationsministeriet ISSN (nätpublikation) Pris Förlag Kommunikationsministeriet ISBN (nätpublikation) Sekretessgrad offentlig
4 DESCRIPTION Date of publication 1 September 2005 Authors (from body; name, chairman and secretary of the body) JP-Epstar Oy Juha Leinonen, Mikko Salste Type of publication Report Assigned by Ministry of Transport and Communications Date when body appointed Name of the publication Accessibility of the Directory Services to the People with Sensory Disabilities Abstract Ministry of Transport and Communications Finland published an action programme called Towards barrier-free communication at the beginning of The programme has been prepared as part of the Finnish Government s broadband strategy. One focus area of the action programme is barrier free directory services. The objective of the study is to survey the range, prices and use of directory services offered to specific groups of end-users. The study focuses on the people with visual and hearing impairments. The report is based on the desktop study and the interviews of directory service providers and specific groups of end-users. The accessibility of the directory services is not the main problem to the people with visual impairments but the costs of using these services. About half of the visually impaired cannot use printed telephone directories available free of charge for households. Instead they use publicly available directory inquiry services which are subject to a charge. Hence the visually impaired are in an unequal position vis-à-vis majority of directory services users. The people with visual impairments value the accessibility and comprehensiveness of operator-assisted directory services highest. The development of Internet and mobile directory services are in the interest of the visually impaired but the accessibility of these services is essentially lower for the moment. People with hearing impairments do not perceive the availability or accessibility of the directory services particularly problematic. Mobile phones and computers with Internet connection have even improved their situation. Electronic directory services and particularly SMS searches are important to the people with hearing impairments. Development of search menus and WAP-services make the use of mobile directory services easier but still the usability and accessibility of the mobile services are only moderate. Keywords directory services, accessibility, people with sensory disabilities Miscellaneous Contact person at the Ministry: Ms Laura Vilkkonen Serial name and number Publications of the Ministry of Transport and Communications 63/2005 Pages, total 56 Language Finnish Distributed by Ministry of Transport and Communications ISSN (electronic version) Price ISBN (electronic version) Confidence status Public Published by Ministry of Transport and Communications
5 ESIPUHE Viestintä- ja tietoyhteiskuntapolitiikan visio on yhteiskunta, jossa teknisen kehityksen innovaatioita käytetään hyväksi kaikkien kansalaisten hyvinvoinnin, tasa-arvon ja demokratian edistämiseksi. Tämä sisältää myös sen, että viestintävälineet kuten puhelimet, radiot, televisiot ovat mahdollisimman monen kansalaisen käytettävissä tavalla tai toisella. Liikenne- ja viestintäministeriö on osana hallituksen laajakaistastrategiaa julkaissut vuoden 2005 alkupuolella toimenpideohjelman Kohti esteetöntä viestintää. Toimenpideohjelman tavoitteena oli selvittää, millaisia toimenpiteitä viestintäpalveluiden esteettömyys edellyttää sekä kerätä tähän liittyvää tietoa. Yhtenä toimenpideohjelman painopisteenä on luettelopalveluiden esteettömyys. Tällä tutkimuksella selvitettiin nykyisin yleisesti tarjolla olevia luettelopalveluita sekä erityisesti aistivammaisille tarkoitettuja palveluita, niiden hinnoittelua ja soveltuvuutta vammaisten käyttöön. Tutkimuksen teki liikenne- ja viestintäministeriön toimeksiannosta JP-Epstar Oy ja sen vastuulliset tekijät olivat Juha Leinonen ja Mikko Salste. Helsingissä syyskuussa 2005 Laura Vilkkonen Neuvotteleva virkamies
6 SISÄLLYSLUETTELO LYHENTEET JA KESKEISET KÄSITTEET JOHDANTO Johdatus aihealueeseen Selvityksen tavoitteet ja rajaukset Aiemmat selvitykset MARKKINOILLA OLEVAT LUETTELOPALVELUT Luetteloalan toimijat Painetut luettelot Painetut puhelinluettelot Muut painetut luettelot ja CD-ROM-aineistot Numeropalvelut numeropalvelut Muut yleiset numeropalvelut Mobiilipalvelut SMS-hakupalvelut WAP-hakupalvelut Internet-palvelut Muita palveluja ja palvelujen tarjoajia Luettelopalvelujen käyttö MARKKINOILLA OLEVIEN LUETTELOPALVELUJEN SOVELTUVUUS KÄYTTÄJIEN ERITYISRYHMILLE Näkövammaiset Aiempien selvitysten keskeiset johtopäätökset Markkinoilla olevien luettelopalvelujen esteettömyys Yhteenveto ja johtopäätökset luettelopalvelujen esteettömyydestä näkövammaisille Kuulovammaiset Aiempien selvitysten keskeiset johtopäätökset Markkinoilla olevien luettelopalvelujen esteettömyys Kuurot Aiempien selvitysten keskeiset johtopäätökset Markkinoilla olevien luettelopalvelujen esteettömyys Yhteenveto ja johtopäätökset luettelopalvelujen esteettömyydestä kuurojen ja kuulovammaisten osalta Muut käyttäjien erityisryhmät YHTEENVETO JA JOHTOPÄÄTÖKSET LÄHTEET LIITE 1. TAUSTATIETOA KÄYTTÄJIEN ERITYISRYHMISTÄ LIITE 2. LUETTELOPALVELUJEN TARJONNAN LAINSÄÄDÄNNÖLLINEN TAUSTA LIITE NUMEROPALVELUN HINNOITTELU... 51
7 3 LYHENTEET JA KESKEISET KÄSITTEET 3G. Digitaalisen matkaviestinnän kolmas sukupolvi. UMTS (Universal Mobile Telecommunications System) on markkinoille tulossa oleva kolmannen sukupolven matkapuhelinstandardi, joka mahdollistaa nykyistä nopeammat pakettivälitteiset langattomat tietoliikenneyhteydet. ADSL (Asymmetric Digital Subscriber Line). Epäsymmetrinen digitaalinen tilaajajohto. Nykyisin yleisin käytössä oleva laajakaistainen DSLtekniikka. Eniro. Oy Eniro Finland Ab. Luettelopalvelujen tarjoaja. Finnet-Media. Finnet-Media Oy. Luettelopalvelujen tarjoaja. Fonecta. Fonecta Oy. Luettelopalvelujen tarjoaja. Käyttäjien erityisryhmät. Viestintävälineiden ja -palvelujen käyttäjiä, kuten vammaisia ja iäkkäitä henkilöitä, joilla voi olla palvelujen käytön esteettömyyteen liittyviä erityistarpeita tai vaatimuksia. NKL. Näkövammaisten Keskusliitto ry. Luettelopalvelujen esteettömyys. Luettelopalvelujen esteettömyydellä tarkoitetaan luettelopalvelujen saatavuutta ja saavutettavuutta sekä helppokäyttöisyyttä mahdollisimman monien ihmisten näkökulmasta. Luettelopalvelut. Tarkoitetaan yleensä puhelinluettelo- ja numeropalvelua, joita käytetään apuna henkilöiden ja yritysten puhelinnumeroiden ja muiden yhteystietojen selvittämisessä (viestintämarkkinalaki). Tässä selvityksessä luettelopalveluja ovat myös sähköiset luettelopalvelut. NovaCall. Oy NovaCall Ab. Luettelopalvelujen tarjoaja. Puolisalainen numero. Tarkoitetaan yleensä tilaajaliittymän numeroa, joka on saatavissa vain numeropalvelusta eikä esimerkiksi painetuista luetteloista tai sähköisistä luetteloista. Tilaajalla on oikeus valita, missä luetteloissa hänen tietonsa julkaistaan. Vakiintumaton käsite. SMS (Short Message Service). Tarkoittaa samaa kuin tekstiviesti. Lyhytsanomapohjainen viestinlähetystä GSM-verkossa. Yhden tekstiviestin pituus on korkeintaan 160 merkkiä ja se voi sisältää myös muuta kuin tekstiä, esim. logon tai soittoäänen. SNOY. Suomen Numeropalvelu Oy. Hallinnoi valtakunnallista tilaajatietokantaa. Sähköiset luettelopalvelut. Mobiilipäätelaitteiden ja Internetin kautta tarjottavat luettelopalvelut. WAP (Wireless Application Protocol). Avoin kansainvälinen standardiprotokolla langattomassa verkossa toimiville sovelluksille. WAP on tekninen rajapinta internetperuspalveluiden tarjoamiselle matkapuhelimien ja muiden langattomien laitteiden kautta.
8 4 1 JOHDANTO 1.1 Johdatus aihealueeseen Liikenne- ja viestintäministeriö julkaisi tammikuussa 2005 toimenpideohjelman kohti esteetöntä viestintää. Ohjelman tavoitteena on selvittää, millaisia toimenpiteitä viestintäpalveluiden esteettömyyden takaaminen nyt ja tulevaisuudessa edellyttää ja mitä ongelmia esteettömyyteen tällä hetkellä liittyy. Viestintäpalveluiden, kuten puhelimen, television, radion ja internetin esteettömyydellä tarkoitetaan viestintävälineiden ja -palvelujen saavutettavuutta ja käytettävyyttä mahdollisimman monien ihmisten näkökulmasta. Kohti esteetöntä viestintää - toimenpideohjelma on laadittu hallituksen laajakaistastrategian osaohjelmaksi. Käyttäjien erityisryhmien, kuten aistivammaisten ja iäkkäiden ihmisten huomioon ottaminen viestintäpalvelujen käyttäjinä on toimenpideohjelman keskeinen päämäärä. Palvelujen kehityksessä tulisi huomioida niin sanottu Design for All - periaate, jolloin palvelut pyritään kehittämään jo sellaisinaan mahdollisimman monille käyttäjille soveltuviksi. Sähköiseen viestintään liittyvät uudet viestintävälineet ja -palvelut, kuten tekstiviestit, sähköposti ja Internet ovat lisänneet aistivammaisten viestintämahdollisuuksia. Silti käyttäjien erityisryhmät eivät ole kaikilta osin samassa asemassa koko käyttäjäkunnan kanssa. Kohti esteetöntä viestintää -toimenpideohjelmassa on esitetty joukko toimenpiteitä viestintäpalvelujen esteettömyyden lisäämiseksi. Yksi toimenpideohjelman painopistealueista on luettelopalvelut. Ongelmat luettelopalvelujen saavutettavuudessa liittyvät luettelopalveluiden hinnoitteluun sekä niiden esteettömyyteen ja käytettävyyteen. Erityisesti aistivammaisten kohdalla luettelopalveluiden saavutettavuuteen liittyy ongelmia. Monet näkövammaiset eivät voi käyttää painettuja puhelinluetteloita. Vastaavasti kuurot ja monet kuuluvammaiset eivät pysty hyödyntämään yleisiä numeropalveluja. Luettelopalvelujen esteettömyyden lisäämiseksi toimenpideohjelmassa on esitetty selvitettäväksi käyttäjien erityisryhmille tarjottavien luettelopalveluiden valikoimaa, hinnoittelua ja käyttöastetta. Näitä asioita käsitellään tässä selvityksessä. Muita toimenpideohjelmassa esitettyjä luettelopalveluihin liittyviä toimenpiteitä ja tavoitteita ovat CD-muotoisen luettelopalvelun tarjoamisen toteutettavuuden selvittäminen ja pelisääntökeskustelu vammaisjärjestöjen, Viestintäviraston, teleyritysten ja luettelopalvelujen tarjoajien välillä käyttäjien erityisryhmille suunnattujen luettelopalvelujen tarjonnan kehittämiseksi. 1.2 Selvityksen tavoitteet ja rajaukset Tutkimusraportin tavoitteena on selvittää nykyisin tarjolla olevien sekä yleisten että erityisesti aistivammaisille tarkoitettujen luettelopalvelujen valikoimaa hinnoittelua soveltuvuutta ja käytettävyyttä. Lisäksi tutkimuksessa pyritään arvioimaan luettelopalveluiden käyttöä.
9 5 Selvityksen viitekehys on esitetty kuvassa 1. Selvityksessä kartoitetaan henkilöasiakkaille tarkoitettuja luettelopalveluita, joista keskeisimpiä ovat viestintämarkkinalain ( /393) mukaisesti puhelinluettelopalvelut ja yleinen numerotiedotuspalvelu. Viime vuosina markkinoille on tuotu monia mobiilihakupalveluja ja Internet-hakupalveluja, joita selvityksessä on myös kartoitettu. Luettelopalvelujen tarjoajat pyrkivät palvelutarjonnassaan monikanavaisuuteen, jolloin samoja tietosisältöjä on saatavilla niin painetuista puhelinluetteloista kuin lanka- ja matkapuhelimilla henkilöavusteisista palveluista ja tietokoneilla ja mobiilipäätelaitteilla Internet kautta. Luettelopalvelut Puhelinluettelot Numerotiedustelu Mobiili-hakupalvelut Internet-hakupalvelut Mediakanavat Painetut luettelot CD-ROM-aineisto Lankapuhelin Matkapuhelin SMS ja WAP Mobiili-Internet Internet Käyttäjien erityisryhmät Käyttäjäryhmät Näkövammaiset Kuurot ja kuulovammaiset Muut erityisryhmät Luettelotiedon tarve Perustieto nimi liittymän numero osoite Muu tieto Luettelopalveluiden valikoima ja hinnoittelu Palvelujen käyttö ja soveltuvuus Kuva 1. Selvityksen viitekehys. Selvityksen rajaukset Luettelopalveluiden yhteydessä ja rinnalla puhutaan usein myös hakemistopalveluista ja yhteystietopalveluista. Samoin luettelopalveluja tarjoavat yritykset luokittelevat itsensä omista lähtökohdistaan ja painotuksistaan hakemistoalan yrityksiksi ja yhteystietoalan yrityksiksi. Toimialan murroksesta johtuen mitään vakiintuneita käsitteitä ei ole syntynyt. Tässä selvityksessä käytetään toimeksiannon mukaisesti käsitettä luettelopalvelut, jotka kattavat painetut luettelot, numeropalvelut, mobiilipalvelut (mm. SMS ja WAP) ja Internet-palvelut. Kahdesta viimeksi mainitusta käytetään usein myös käsitettä sähköiset hakemistopalvelut. Tilaajaluetteloissa liittymäkohtaisia ja luettelopalvelujen kautta saatavia perustietoja ovat liittymän haltijan nimi, liittymän numero ja osoite. Tässä selvityksessä painopiste on niissä luettelopalveluissa, joista edellä mainitut perustiedot ovat yleisesti saatavilla. Muiden tietojen saatavuutta tarkastellaan näiden palvelujen osalta niiltä osin kuin palveluntarjoajat ovat tuoneet niitä esille omissa palvelukuvauksissaan. Markkinoilla on tarjolla monia pelkästään yrityksille tai ammattikäyttöön suunnattuja luettelopalveluja ja räätälöityjä hakupalveluratkaisuja (esim. sähköiset puhelinluettelot). Nämä palvelut on rajattu tämän selvityksen ulkopuolelle, koska ne eivät ole vapaasti kaikkien käyttäjien saatavilla.
10 6 Käyttäjien erityisryhmistä pääpaino on toimeksiantoon ja aiempien selvitysten tuottamaan tietoon nojaten aistivammaisissa. Näillä luettelopalvelujen käyttäjien erityisryhmillä esteettömyys on noussut korostetuimmin esille. Tässä selvityksessä aistivammaisilla tarkoitetaan näkövammaisia sekä kuuroja ja kuulovammaisia. Käsitteellä käyttäjien erityisryhmät tarkoitetaan luettelopalveluiden käyttäjäryhmiä, joilla on palvelujen käyttöön ja esteettömyyteen liittyviä erityistarpeita. Käyttäjien erityisryhmiä on kuvattu tarkemmin liitteessä 1. Selvityksessä on käsitelty luetteloalan toimijoita ja markkinoilla olevia luettelopalveluja melko laaja-alaisesti ja yksityiskohtaisesti, koska käyttäjien erityisryhmien haastatteluissa kävi ilmi, että palveluja ja markkinoiden rakennetta ei juurikaan tunneta. Tässä selvityksessä ei oteta kantaa siihen, miten käyttäjien erityisryhmien luettelopalvelut tulisi toteuttaa ja minkälaisia teknisiä toteuttamisratkaisuja tulisi käyttää. Tavoitteiden mukaisesti tarkoituksena on selvittää markkinoilla olevien palvelujen valikoimaa, hintaa ja soveltuvuutta käyttäjien erityisryhmille. Tutkimusmenetelmä Selvityksessä on käytetty tutkimusmenetelmänä sekä kirjoituspöytätutkimusta että haastatteluja. Markkinoilla olevia luettelopalveluja ja niiden hinnoittelua on kartoitettu palveluntarjoajien Internet-sivujen kautta. Palveluntarjoajia haastattelemalla on selvitetty, miten palveluiden kehittämisessä on huomioitu käyttäjien erityisryhmien tarpeita. Haastattelujen avulla on kerätty tietoa myös luettelopalvelumarkkinoiden yleisistä kehitysnäkymistä sekä haettua vastauksia tiettyihin erityiskysymyksiin (esim. CD-muotoisen luettelopalvelun toteutettavuus). Erityisryhmien käyttäjätarpeita ja kokemuksia olemassa olevista luettelopalveluista on selvitetty käyttäjäryhmien haastatteluilla. Haastatteluilla kerättyä aineistoa on täydennetty aiempien selvitysten tuloksilla. Selvitykseen ei ole sisältynyt kyselytutkimusta. Henkilökohtaiset ja puhelimitse tehdyt haastattelut ja puhelinkeskustelut on listattu lähteisiin. 1.3 Aiemmat selvitykset Erityisryhmien telepalvelujen käyttöä tutkittiin edellisen kerran laajemmin liikenne- ja viestintäministeriön toimesta vuosien 2002 ja 2003 vaihteessa 1. Tuolloin uusia sähköistä viestintää ja viestintämarkkinoita säänteleviä Euroopan parlamentin ja neuvoston direktiivejä oltiin juuri hyväksymässä ja ne tuli saattaa osaksi kansallista lainsäädäntöä viimeistään heinäkuussa Kyseisen tutkimuksen kannalta keskeisin sähköisen viestinnän direktiivi oli yleispalvelusta ja käyttäjien oikeuksista sähköisten viestintäverkkojen ja -palvelujen alalla annettu yleispalveludirektiivi (2002/22/EY) ja erityisesti sen 7. artikla (ks. liite 2). Tutkimuksen tarkoituksena oli selvittää, täyttääkö Suomi yleispalveludirektiivin 7 artiklan mukaiset velvoitteensa ja huolehtiiko se käyttäjien erikoisryhmien viestintään liittyvistä tarpeista direktiivin edellyttämällä tavalla. Tutkimus toteutettiin yhdistettynä haastattelututkimuksena ja kyselytutkimuksena. Haastattelu- 1 Liikenne- ja viestintäministeriö (2003). Erityisryhmien telepalvelujen käyttötutkimus Liikenne- ja viestintäministeriön mietintöjä ja muistiota B3/2003.
11 7 tutkimuksessa vastaukset pyrittiin saamaan viideltä henkilöltä tutkittujen kuuden käyttäjien erityisryhmän osalta. Kvantitatiivinen tutkimus toteutettiin puhelinhaastatteluilla ja kirjekyselyllä. Näkövammaisille puhelinhaastatteluja tehtiin 104 ja vastaavasti kuulovammaisille toteutetussa kirjekyselyssä vastauksia saatiin 136. Luettelopalvelujen saatavuudesta tutkimuksessa tehtiin seuraavat johtopäätökset: Näkövammaisilla suurin ongelma on numeropalvelujen saatavuus, koska suurin osa ei pysty itsenäisesti käyttämään puhelinluetteloa. Maksullisten numeropalveluiden käyttö on kallista. Kuulovammaisille puhelinnumeroiden hakeminen ei ole suuri ongelma. Matkapuhelimen yleistyminen on helpottanut monien erityisryhmiin kuuluvien puhelinpalvelujen saatavuutta. Hyödynnettävyys riippuu vamman asteesta ja siitä, onko viestintää helpottavia apuvälineitä käytettävissä. Vuosien 1999/2000 vaiheessa Telehallintokeskuksen (nykyinen Viestintävirasto) asettama Human Factors -työryhmä selvitti erityisesti näkövammaisille suunnatun käyttökustannuksiltaan kohtuullisen valtakunnallisen luettelopalvelun kehittämismahdollisuuksia 1. Yhteenvetona toteutusmahdollisuuksista tutkimuksessa todettiin, että sähköisten järjestelmien käyttömahdollisuus on tällä hetkellä vain pienellä osalla näkövammaisista laajimmin käyttäjäkuntaa palvelee puhelinpalveluna toteutettu numeropalvelu normaalikäytössä olevilla palvelunumeroilla tarkoituksenmukaisimpana ja nopeasti toteutettavana lyhyen tähtäimen ratkaisuna työryhmä pitää suoraa puhelinlaskun perusteella annettavaa hyvitystä numeropalvelun käytöstä lyhyen tähtäimen ratkaisun ohella tulee erityinen huomio kiinnittää sähköisten järjestelmien kehittämiseen, jotta siinä vaiheessa, kun kotitietokone ja pääsy tietoverkkoon ovat yleistyneet, numeropalvelu ja muut tärkeät palvelut ovat näkövammaisten ja muiden erityisryhmien saatavilla hinnaltaan tasavertaisesti ja helppokäyttöisesti. 1 Telehallintokeskus (2000). Luettelopalvelu näkövammaisille. Työryhmäraportti 5/
12 8 2 MARKKINOILLA OLEVAT LUETTELOPALVELUT 2.1 Luetteloalan toimijat Luettelopalveluiden markkinat ovat Suomessa keskittymässä nopeasti. Vielä viime vuosituhannen vaihteessa teleyritykset vastasivat itse lähes kokonaan luettelopalveluiden tuottamisesta ja tarjoamista, mutta tällä hetkellä toiminta on jo lähes kokonaan myyty tai ulkoistettu luetteloliiketoimintaan erikoistuneille yrityksille. Luettelopalvelujen markkinoita hallitsevat Fonecta Oy (Fonecta) ja Oy Eniro Finland Ab (Eniro). Lisäksi markkinoilla toimii muutama pienempi toimija. Fonecta Eniro Fonecta on osa eurooppalaista hakemistoalan YBR-konsernia, jolla on toimintaa Suomen lisäksi Hollannissa, Itävallassa, Tsekin tasavallassa ja Slovakiassa. Fonecta syntyi vuonna 2002 Soneran myytyä hakemistoliiketoimintansa ulkomaisille pääomasijoittajille. Vuonna 2004 Fonectan liikevaihto oli 112 miljoonaa euroa, josta Suomen osuus oli 93 miljoonaa euroa. Maaliskuussa 2005 Fonecta osti yritystietopalveluihin erikoistuneen Inoa Suomi Oy:n liiketoiminnan. Fonectan palveluvalikoimaan kuuluvat muun muassa painetut luettelot, numeropalvelut, matkapuhelinpalvelut ja Internet-palvelut. Tunnetuimpia palveluja ovat muun muassa Puhelinluettelot, numeropalvelu, Fonecta Finder -palvelu ja fi-Internet-hakupalvelu. Fonecta on markkinajohtaja Suomessa, erityisesti sähköisissä hakemistopalveluissa. Eniro Finland on osa ruotsalaista Eniro-konsernia, joka on Pohjoismaiden johtava hakuyritys. Eniro-konsernin palveluksessa on noin työntekijää ja konsernin liikevaihto vuonna 2004 oli noin 535 miljoonaa euroa. Suomi on Enirolle 76 miljoona euron liikevaihdolla Ruotsin jälkeen toiseksi tärkein markkina-alue. Suomessa Eniro on toiminut vuodesta 1986 lähtien. Ostettuaan Elisan hakemistoliiketoiminnan (Direktia) vuonna 2001 ja Elisa-konserniin kuuluneen Soon Communications Oy:n (Tampereen Puhelin) luetteloliiketoiminnan, Eniro Finlandista tuli johtava hakuyritys Suomen mediamarkkinoilla. Eniro Finlandin palveluvalikoimaan kuuluvat painetut hakemistot, Internet-palvelut, mobiilipalvelut ja numeropalvelut. Tunnetuimpia tuotteita ovat muun muassa Helsingin Seudun Puhelinluettelo, Pirkanmaan Puhelinluettelo, eniro.fi-internethakuportaali ja numeropalvelu. Muut luettelopalvelujen tarjoajat Muita merkittäviä luettelopalveluja henkilöasiakkaille tarjoavia toimijoita ovat Finnet-Media Oy (Finnet-Media) ja Oy NovaCall Ab (NovaCall). Finnet- Mediaan on keskitetty Finnet-ryhmän yhtiöiden hakemistotuotteiden kehitys ja koordinointi 1. Finnet-Media tarjoaa omina palvelutuotteinaan sähköisiä hakemistopalveluja, joista tunnetuin on Internet-puhelinluettelo NumeroNetti. NovaCall kehittää ja tuottaa asiakas- ja vastauspalveluja sekä numeropalveluja sopimusasiakkaille. Yhtiö vastaa useiden teleyritysten 118-numeropalvelusta ja valtakunnallisesta tekstipuhelinpalvelusta. 1 Finnet-Media Oy:n omistavat paikalliset puhelinyhtiöt ja Eniro.
13 9 Suomen Numeropalvelu Oy Suomen Numeropalvelu Oy (SNOY) on Fonectan (55 %) ja Finnet-Median (45 %) omistama yritys, joka ylläpitää valtakunnallista tilaajatietokantaa sekä jälleenmyy tilaajatietoja luettelopalvelujen tarjoajille. Tilaajatietokannassa on teleyritysten keskinäisiin sopimuksiin perustuen suomalaisten teleyritysten kanssa kiinteän puhelinverkon ja matkapuhelinverkon liittymän käytöstä sopimuksen tehneiden käyttäjien tiedot. Tietokannasta löytyviä perustietoja ovat puhelinliittymän käyttäjän nimi ja mahdollinen oppiarvo tai ammatti, osoitetieto ja puhelinliittymän numero. Teleyritykset päivittävät tilaajatiedot ja niiden muutokset päivittäin tietokantaan. SNOY:n tilaajatietokantaa käytetään numerotiedotuspalvelujen, sähköisten hakemistojen (Internet, CD-ROM) sekä painettujen luettelojen tietokantana. Käyttäjät voivat kieltää kokonaan tietojen edelleen luovuttamisen ja julkaisemisen tai he voivat rajoittaa tietojen julkaisua esimerkiksi vain yleisiin numeropalveluihin Painetut luettelot SNOY:n tilaajatietokannassa on noin 8 miljoonaa puhelinnumeroa, joista 4,6 miljoonaa on matkapuhelinnumeroita. Kokonaismäärässä ei ole tapahtumassa suuria muutoksia. Matkapuhelinnumeroiden suhteellinen osuus on kasvussa, sillä lankaverkon numerot vähenevät muutaman prosentin vuosivauhtia. Salaisten puhelinnumeroiden määrästä ei ole tarkkaa tietoa, sillä kaikki teleyritykset eivät toimita SNOY:lle salaisia tilaajatietojaan. Salaisten liittymien osuus kaikista käytössä olevista liittymistä lienee prosenttia. Osuus on Euroopan alhaisimpia, mutta salaisten numeroiden määrä tulee lisääntymään. Mitkään luettelopalvelut eivät sisällä tietoja etukäteen maksettavista anonyymiliittymistä (prepaid -liittymät). Sähköisten luettelopalvelujen yksityishenkilöiden liittymätiedot perustuvat SNOY:lta saatuihin alueellisten puhelinluetteloiden niin sanottujen valkoisten sivujen tietoihin sekä matkapuhelinoperaattoreiden toimittamiin tietoihin. Henkilöavusteisissa numeropalveluissa ja yritysasiakkaiden liittymätiedoissa palveluntarjoavat hyödyntävät myös omia tietokantojaan. Seuraavaksi käydään läpi luettelopalvelujen tarjontaa painettujen luetteloiden, yleisten numeropalvelujen, mobiilipalvelujen ja Internet-palvelujen osalta. Kartoituksessa keskitytään henkilöasiakkaille, kuluttajille ja kotitalouksille, suunnattuihin ja tarjottaviin luettelopalveluihin. Tutkimuksessa on pyritty kartoittamaan ainakin kaikki merkittävimmät tiedossa olleet valtakunnalliset luettelopalvelut Painetut puhelinluettelot Vuodesta 2005 alkaen Suomessa on kaikkien saatavilla ilmaiseksi kaksi kilpailevaa valtakunnallista puhelinluetteloiden sarjaa: Fonectan ja paikallisten teleyritysten yhteistyössä julkaisemat Puhelinluettelot ja Eniron Puhelinluettelot. 1 Sähköisen viestinnän tietosuojalaki /516.
14 10 Fonectan ja paikallisten puhelinyhtiöiden alueelliset puhelinluettelot Fonecta julkaisee 16 alueellisesta puhelinluettelosta koostuvaa valtakunnallista puhelinluetteloiden sarjaa yhteistyössä paikallisten teleyritysten kanssa. Fonecta on ostanut viime vuosien aikana monien paikallisten puhelinyhtiöiden luetteloliiketoiminnat. Tämän ja viime vuoden aikana se on hankkinut Oulun Puhelimen, Kajaanin Puhelinosuuskunnan, Loviisan Puhelimen, Kuopion Puhelimen, Iisalmen Puhelimen ja Kotikaupungin Puhelimen painettujen puhelinluetteloiden liiketoiminnan. Aiempia hankintoja ovat muun muassa Aurian, Kestelin, Riihimäen Puhelimen, Lounetin ja TikkaComin painettujen puhelinluetteloiden liiketoiminnat. Fonecta on Soneran kiinteän puhelinverkon liittymäasiakkaiden puhelinluetteloiden virallinen julkaisija. Eniron alueelliset puhelinluettelot Eniro julkaisee koko maan kattavaa 33 alueellisen puhelinluettelon sarjaa. Yhtiö on Elisan ja Elisaan sulautetun Soonin lankaliittymäasiakkaiden puhelinluetteloiden virallinen julkaisija Helsingin seudulla ja Pirkanmaalla. Vuoden 2005 aikana julkaistavat Eniron alueelliset puhelinluettelot kattavat koko Suomen. Luettelojen yhteinen painosmäärä on kolme miljoonaa kappaletta. Puhelinluetteloiden saatavuus ja liittymätietojen kattavuus Vuosi 2005 merkitsee suuria muutoksia painettujen puhelinluetteloiden saatavuuteen. Eniron ja Fonectan välisen julkaisuyhteistyön päättymisen johdosta kaikki kotitaloudet Suomessa saavat halutessaan kaksi ilmaista puhelinluetteloa. Esimerkiksi Helsingin seudulla Fonecta julkaisi oman puhelinluettelonsa tammikuussa 2005 ja Eniro oman puhelinluettelonsa huhtikuussa Aiempina vuosina painettuja puhelinluetteloita jaettiin pääsääntöisesti vain kiinteän puhelinverkon liittymäasiakkaille. Eniro toimittaa puhelinluettelot suoraan koteihin postitse kaikkialla Suomessa. Fonectan ja paikallisten teleyritysten kohdalla osa luetteloista jaetaan koteihin postitse, osa on noudettavissa nimetyistä noutopisteistä. Painetut puhelinluettelot koostuvat kotihakemistosta, yrityshakemistosta ja Keltaisista Sivuista sekä muun muassa kuntien ja kaupunkien palveluhakemistoista ja kartoista. Kotihakemistosta löytyvät perustietoina nimi-, osoite- ja numerotiedot. Näiden lisäksi kotihakemistossa voi olla maksullisina lisäriveinä esimerkiksi sähköpostiosoite ja matkapuhelinliittymän numero. Eniron puhelinluetteloon tekstipuhelinnumeron voi ilmoittaa ilmaiseksi, Fonectan luettelossa siitä joutuu maksamaan lisärivin hinnan. Myös yrityshakemiston perustietorivejä ovat nimitieto, liittymän tai vaihteen numero ja osoitetieto. Tämän lisäksi yritykset voivat hankkia yrityshakemistoon maksullisia lisärivejä esimerkiksi sähköpostiosoitetta, Internet-osoitetta tai aukioloaikoja varten. Yritykset voivat halutessaan liittää puhelinluettelotietoihinsa myös käyttäjien erityisryhmille suunnattua tietoa esimerkiksi esteettömyydestä tai induktiosilmukan olemassa olosta. Nämä vammaissymbolit eivät kuitenkaan ole kovin yleisiä, koska niiden ylläpitäminen koetaan yrityksissä ja organisaatioissa työlääksi. Eniron ja Fonectan alueelliset puhelinluettelot sisältävät samat kotihakemiston perustietorivit, koska ne perustuvat SNOY:n tilaajatietokantaa. Luettelot eroavat toisistaan muun muassa koti- ja yrityshakemiston lisärivien ja keltaisten sivujen
15 11 osalta. Ensiksi mainituista tärkeimpiä ovat vaihteiden liittymien alanumerot ja matkapuhelinnumerot. Molemmista luetteloista puuttuvat salaiset numerot ja puolisalaiset kotinumerot 1. Fonectan mukaan 16 alueellisen puhelinluettelon sarjassa on yli puoli miljoonaa matkapuhelinnumeroa. Se on kuitenkin vain noin 10 prosenttia kaikista matkapuhelinliittymistä. On todennäköistä, että myös jatkossa yli puolet matkapuhelinnumeroista tulee olemaan painettujen puhelinluetteloiden ulkopuolella. Vaikka palveluntarjoajilla on intressi saada matkapuhelinnumerot kattavasti puhelinluetteloihin, ilmoittamisen maksullisuus ja henkilötietolain liittymän käyttäjille antama oikeus päättää numeron julkisuudesta eivät mahdollista kattavia luettelopalveluja. Eniron puhelinluetteloissa liittymätiedot ovat rinnan neljässä sarakkeessa, Fonectan ja paikallisten puhelinyhtiöiden puhelinluetteloissa Helsingin seudulla ja Pirkanmaalla neljässä, muissa alueellisissa luetteloissa kolmessa sarakkeessa. Puhelinluettelon luettavuutta helpottaa se, että sukunimi esitetään jokaisen liittymän kohdalla erikseen. Näin on tehty Fonectan ja paikallisten puhelinyhtiöiden luetteloissa Helsingin seutua ja Pirkanmaata lukuun ottamatta. Kaikki kotitaloudet Suomessa saavat halutessaan vuonna 2005 kaksi sarjaa painettuja puhelinluetteloita joko kotiin kannettuna tai itse noudettuna Muut painetut luettelot ja CD-ROM-aineistot Painettujen puhelinluetteloiden lisäksi luettelopalvelun tarjoajat julkaisevat myös monia muita painettuja luetteloita ja hakemistoja. Valtaosa näistä on kuitenkin työ- ja ammattikäyttöön tarkoitettuja B2B-luettelo- ja hakemistopalveluja, kuten yrityshakemistot ja tuoteluettelot. Osa luetteloista on CD-ROMmuodossa, osa sähköisenä Internetissä. Numero-CD Kotitalouksiin jaettavia painettuja hakemistoja ovat puhelinluetteloiden lisäksi alueelliset ja paikalliset yritys- ja palveluhakemistot. Näitä edustavat muun muassa Eniron julkaisemat Kaupunki-infot (7 luetteloa), Fonectan julkaisemat tasku-oppaat (Helsinki ja Tampere) ja muut paikalliset palveluhakemistot (13 luetteloa) sekä paikallisten teleyritysten julkaisemat omat alueelliset luettelot (yli 30 luetteloa). Yritys- ja palveluhakemistoja julkaistaan tyypillisesti noin puolen vuoden kuluttua alueellisen puhelinluettelon julkaisemisesta. Henkilöasiakkaiden saatavilla olevia koti- ja yrityspuhelinnumeroita sisältäviä CD-ROM-muotoisia numero-cd-levyjä ei ole tiettävästi julkaistu Suomessa vuoden 2003 jälkeen. Tuolloin nykyisin TDC-hakemistot Oy:n omistama Blue Book julkaisi NumeroCD:n. Levy sisälsi kaikki yritysten ja yksityishenkilöiden julkiset lankaliittymä- ja matkapuhelinliittymänumerot. Yhden käyttäjän version hinta oli arvonlisäveroineen 97,60.(toukokuu 2003). NumeroCD:n julkaiseminen lopetettiin tuotteen vähäisen kysynnän vuoksi. 1 Puolisalaisilla numeroilla tarkoitetaan yleensä numeroa, joka on saatavissa vain numeropalvelusta eikä esimerkiksi painetuista luetteloista tai sähköisistä luetteloista.
16 12 Tätä ennen Näkövammaisten keskusliitto (NKL) oli tuottanut vuosina yhteistyössä silloisen HPY:n kanssa Helsingin seudun puhelinluettelosta numero-cd:n näkövammaisversiona. NKL:n subventoima hinta oli noin 25 euroa (150 mk). Levy päivitettiin neljä kertaa vuodessa. Numero-CD-levyjä myytiin arviolta muutamia kymmeniä kappaleita. Käyttöjärjestelmässä tapahtuneet muutokset romahduttivat levyn käytön. Myös koko maan kattavan numero-cd:n tuottamista pohdittiin 1990-luvulla, mutta tilaajatietokannan käytön korkeat kustannukset ja ennakoitu muutaman sadan tai enintään tuhannen levyn kysyntä eivät johtaneet hankkeen toteuttamiseen. Luettelopalveluntarjoajat eivät näe numero-cd:n julkaisemista henkilöasiakkaille taloudellisesti ja teknisesti järkevänä hankkeena. Myös numero-cd:n tarjoaminen vaihtoehtona painetulle puhelinluettelolle on käytännössä muun muassa logistisista syistä johtuen vaikea toteuttaa. Asiakkailta tulee saatavuuskyselyjä CD-muotoisesta puhelinluettelosta hyvin vähän. Suomessa ei julkaista tällä hetkellä henkilöasiakkaille tarkoitettuja numero-cd-levyjä eikä sellaista ole tiettävästi suunnitteilla. 2.3 Numeropalvelut Yleisten numeropalvelujen markkinat jakaantuvat Suomessa viestintämarkkinalaissa säänneltyyn 118-numerotiedotuspalveluun ja muihin yleisiin numerotiedotuspalveluihin kuten Fonectan numeropalvelu ja Eniron numeropalvelu. 118-numeropalvelun kautta voidaan tarjota numerotiedotusta ja kytkennän välitystä (yhdistäminen). Muut yleiset numeropalvelut poikkeavat 118-numeropalvelusta siinä, että niissä voidaan tarjota numerotiedotuksen ja kytkennän välityksen lisäksi myös Viestintäviraston estomääräyksen mukaisia yleishyödyllisiä palveluita. 118-numeropalvelu ja ja 02020x-alkuiset (x=0-7, 9) numerot ovat yleisen numerotiedotuspalvelun ja kansallisen kytkennän välittäviä valtakunnallisia palvelunumeroita, jotka kuuluvat palveluryhmään I eli yleishyödyllisiin palveluihin. Yleisten numerotiedotuspalvelujen käyttö ei ole mahdollista lanka- ja matkapuhelinliittymistä, joihin on asetettu esto kansallisen kytkennän välittäviin palvelunumeroihin numeropalvelut Yleinen numerotiedotuspalvelu on toteutettu siten, että numerosta 118 on tarjolla numeropalvelua teleyrityksen omille tilaajille eli liittymäasiakkaille numeropalvelu on Suomen Numeropalvelu Oy:n markkinoima yleinen numerotiedotuspalvelu. Vaikka sitä markkinoidaan yhtenäisesti valtakunnallisena numeropalveluna, sen toteutuksesta ja hinnoittelusta vastaavat kuitenkin kukin palveluntarjoaja itse. 118-numeropalvelun Internet-sivuilla (http://www.118info.fi) on listattu 45 numeropalvelua tarjoavaa teleyritystä ja 1 Kiinteän puhelinverkon estoluokat A, B-1, B-2 ja D ja matkaviestinverkoissa estoluokka D estävät lähtevän liikenteen kansallisen kytkennän välittäviin numeropalveluihin.
17 13 heidän palveluhinnastonsa. Yli puolet näistä ei kuitenkaan itse tuota numeropalvelua, vaan hankkii sen toisilta yrityksiltä. Käytännössä huomattava osa 118- numeropalveluun soitetuista puheluista yhdistyy Fonectan, Eniron tai NovaCallin puhelinpalvelukeskuksiin. Esimerkiksi kaikki Soneran lanka- ja matkapuhelinliittymistä soitetut 118-puhelut ohjautuvat Fonectalle. Vastaavasti kaikki Elisan lanka- ja matkapuhelinverkon liittymistä soitetut 118-puhelut ohjautuvat Enirolle. 118-numeropalvelussa hyödynnetään SNOY:n hallinnoimaan tilaajatietokantaa ja siellä olevia liittymäkohtaisia perustietoja. Palvelun sisältö ei kuitenkaan ole sama kaikilla palveluntarjoajilla, sillä palveluntarjoajat voivat hyödyntää palvelussaan myös omia tietokantojaan. Eroja voi olla muun muassa vaihteen alanumeroiden kohdalla sekä puolisalaisten numeroiden kohdalla, jolloin liittymän haltija on rajoittanut tietojen julkaisemista. Käytännössä erot näkyvät Eniron 118-numerpalvelun ja muiden palveluntarjoajien 118-numeropalvelun välillä. Fonecta ja paikalliset puhelinyhtiöt tekevät yhteistyötä 118-palvelussa muun muassa hyödyntämällä samoja tietokantoja, kun taas Enirolla omat tietokantansa. Koska vaihteen alanumerot eivät kuulu SNOY:n numerotietokannan perustietoihin, alanumeroiden määrää riippuu siitä, mitä numeroita tilaajat ovat halunneet ilmoittaa ja mitä numeroita palvelun tarjoaja on onnistunut myymään. Vaikka 118-numeropalvelun tuottajina on usein yksi ja sama yritys, asiakkailta veloitettavat hinnat vaihtelevat palveluntarjoajien eli teleyritysten mukaan. Tyypillisesti 118-numeropalvelun teleyrityskohtainen hinta koostuu kolmesta hintakomponentista: puhelukohtainen maksu aikaperusteinen maksu: joko / minuutti tai / 10 sekuntia paikallisverkko- tai matkapuhelinmaksu Puhelun yhdistämisestä peritään pääsääntöisesti erillinen maksu. Yhdistetyn puhelun maksu vaihtelee teleyrityskohtaisesti. Se voi koostua yhdistämismaksusta, yhdistetyn puhelun paikallisverkko- tai matkapuhelinmaksusta ja numerokohtaisesta kaukopuhelu-, matkapuhelu- tai palvelunumeromaksu. Hinnoittelu voi olla hyvin monimutkaista, eivätkä tätä selvitystä tehtäessä kaikki palveluntuottajat ja -tarjoajat osanneet edes itse kertoa yhdistetyn puhelun todellista kokonaishintaa. Toisaalta muutamilla palveluntarjoajilla on käytössä puhelukohtainen vakiohinta. Liitteeseen 3 on koottu 118-numeropalvelun kotisivuilta palvelun operaattorikohtaiset hinnat Numeropalvelun hintaerot ovat minuutin puhelussa enimmillään jopa lähes 70 prosenttia. Puhelun yhdistämismaksu vaihtelee ilmaisesta 0,49 euroon Muut yleiset numeropalvelut Hakemistopalveluyritysten palveluvalikoimaan kuuluu myös omia numeropalveluita, jotka eroavat 118-numeropalvelusta muun muassa siinä, että niiden kautta on saatavilla nimi-, osoite- ja numerotiedon lisäksi tietoa muun muassa palveluista sekä paikka- ja reittitietopalveluja. Lisäksi puhelu voidaan yhdistää myös tiettyihin palvelunumeroihin. Viime vuosina hakemistoalan yritykset ovat
18 14 kehittäneet ja markkinoineet 118-numeropalvelun asemesta omia yrityskohtaisia numeropalveluja. Eniron numeropalvelu numeropalvelu on Eniron puhelimitse toimiva henkilöavusteinen hakemistopalvelu, josta on saatavilla suomalaisten kiinteän puhelinverkon ja matkapuhelinverkon operaattoreiden julkisten tilaajaliittymien perustiedot 1. Lisäksi palvelussa on hakemistoihin myytyjä lisätietoja, kuten Eniron Keltaisten Sivujen tiedot. Eniron numeropalvelun palvelusisältö on sama kuin Eniron sopimusasiakkailleen (esim. Elisa) tuottamassa 118-numeropalvelussa. Vaikka kyseessä on henkilöavusteinen numeropalvelu, palveluun voidaan vastata myös käyttäen nauhoitettua tervehdystä. Eniron numeropalvelun hinnoittelu on esitetty taulukossa 1. Eniron mukaan tyypillinen puhelun hinta on 1,37. Yhdistämispalvelusta ja tekstiviestipalvelusta ei peritä eri veloitusta. Yhdistetyssä puhelussa peritään kauko-, matkapuhelu- tai palvelunumeromaksu. Kaukopuhelun hinta määräytyy Elisan kaukopuheluhinnan mukaisesti. Taulukko 1. Eniron numeropalvelun hinnoittelu. Eniron palvelun hinnoittelu (ma-su) 0,82 / puhelu + 0,14 / 10 s. + pvm tai mpm Yhdistämispalvelusta ja tekstiviestipalvelusta ei eri veloitusta. Yhdistetyssä puhelussa peritään kauko-, matkapuhelu- tai palvelunumeromaksu Jonotus numeropalveluun on maksutonta kahden minuutin ajan. Tämän jälkeen jonotus muuttuu maksulliseksi, jolloin hinta on pvm tai mpm riippuen asiakkaan liittymästä. Ennen jonotuksen muuttumista maksulliseksi asiakas kuulee asiasta tiedotteen. Tilanteessa, jossa asiakas yhdistyy palveluun jonotettuaan yli 2 minuutin ajan ja kuultuaan tiedotteen jonotuksen maksullisuudesta itse palvelutapahtumasta ei veloiteta hinnaston mukaista palveluveloitusta. Eniro ei tarjoa ulkomaannumeropalvelua. Fonectan 02020x -kotimaan numeropalvelu Fonectan kotimaan numeropalvelusta on mahdollista saada numerotietoa kotimaan lankapuhelinnumeroista ja matkapuhelinnumeroista, nimi- ja osoitetietoja, faksinumeroita ja Fonectan Keltaisten Sivujen tietoja on henkilöavusteinen palvelunumero. Matkapuhelinasiakkaille puhelun edelleen yhdistämiseen sisältyy puhelinnumeron ja siihen liittyvän nimitiedon automaattinen tekstiviestilähetys. Jos puhelinliittymässä on kaukopuheluesto, samat palvelut lukuun ottamatta puhelun edelleen yhdistämistä on saatavissa palvelunumerosta 1 Eniron numeropalvelun tarkempi kuvaus löytyy Eniron Internet sivuilta osoitteesta
19 Numerossa palvelee Fonectan ruotsinkielinen kotimaan numerohakupalvelu ja numerossa ulkomaan numeropalvelu 1. Fonectan numeropalvelun hinnoittelu on esitetty taulukossa 2. Taulukko 2. Fonectan numeropalvelun hinnoittelu. Fonectan palvelun hinnoittelu 0,82 / puhelu + 0,82 / puhelu + 0,49 / min + (ma-pe 08 18) 0.98 / min + pvm tai mpm pvm tai mpm (muulloin) Puhelun edelleen yhdistäminen 0,49 / puhelu Yhdistetystä puhelusta peritään paikallisverkko- tai matkapuhelumaksu. Lisäksi peritään numerosta riippuen joko kaukopuhelu-, matkapuhelu-, tai palvelunumeromaksu Numerossa palvelu on ruotsin kielellä. Numerossa palvelee numeroautomaatti. Numerossa on ulkomaan numeropalvelu. Fonectalla on käytössään myös numeroautomaatti (020200), jossa yhteystietojen hakeminen perustuu puheentunnistukseen ja synteettiseen puheeseen. Palvelussa eteneminen tapahtuu vastaamalla puhetta tunnistavan automaatin esittämiin kysymyksiin. Jos puheen tunnistaminen ei onnistu esimerkiksi taustahälystä johtuen, ohjautuu asiakas asiakasneuvojalle ilman lisämaksua numerohakuautomaatista voidaan hakea kotimaan yritysten, yhteisöjen sekä yksityishenkilöiden yhteystietoja: matkapuhelinnumeroita, kotinumeroita, yritysten yhteystietoja ja numeron avulla nimitietoja. Puhelu Fonectan numeroautomaattiin maksaa 0,57 tiedustelulta. Puhelun hintaan lisätään lisäksi operaattorin paikallisverkkomaksu tai matkapuhelumaksu. Puhelun edelleen yhdistäminen maksaa 0,49. Fonectan numeropalveluun liittyy joukko lisäarvopalveluja, jotka ovat hinnoiteltu erikseen. Näitä ovat ajoneuvorekisteritiedot, ryhmäpuhelu, kartat ja ajo-ohjeet, palveluhaku, vapaamuotoisen SMS-viestin lähetys ja yhteystietojen lähetys tekstiviestillä. Fonectan tuottama 118-numeropalvelu ja numeropalvelu eivät eroa sisällöllisesti toisistaan puhelut on kuitenkin priorisoitu asiakaspalvelussa 118-puheluiden edelle. Yleisten numeropalvelujen väliset erot Eri palveluntuottajien ja -tarjoajien numeropalvelujen keskeisimmät erot ovat seuraavat: ja 02020x-alkuisiset (x=0-7, 9) numeropalvelut eroavat viestintämarkkinalain mukaisesta 118-numeropalvelusta siinä, että niiden palvelun ei ole mahdollista niistä liittymistä, joissa on asetettu kansainvälisen kytkennän välittävien palvelunumeroiden esto.
20 16 kautta voidaan tarjota numerotiedotuksen ja kytkennän välityksen lisäksi myös Viestintäviraston estomääräyksen mukaisia yleishyödyllisiä palveluita. 118-numeropalvelua tarjoaa kukin teleyritys vain omille liittymäasiakkaille, muita yleisiä numeropalveluja tarjotaan kaikille asiakkaille. Eniron ja Fonectan / alueellisten teleyritysten numeropalvelut voivat erota toisistaan muiden tietojen kuin liittymän perustietojen osalta. Näitä ovat vaihteen alaliittymien numerot, yrityskohtaiset lisätiedot ja tiedot palveluista. Lisätietoja voidaan vaihtaa kaupallisin ehdoin. Pääsääntöisesti Eniron 118-numeropalvelun ja numeropalvelun tietojen sekä Fonectan numeropalvelun ja Fonectan ja alueellisten teleyritysten 118-numeropalvelujen tietojen välillä ei ole muita eroja kuin yleishyödyllisten palvelujen tarjonnassa. 118-numeropalvelujen hinnat vaihtelevat sen mukaan, minkä teleyrityksen liittymästä palveluun soitetaan. 2.4 Mobiilipalvelut Mobiilipalveluiksi on tässä tutkimuksessa luokiteltu tekstiviestipalvelut (SMS) ja WAP-palvelut. Kommunikaattoreilla ja älypuhelimilla on lisäksi mahdollista käyttää tavanomaisia Internet-palveluja datayhteyden avulla. Internet-palveluja on käsitelty luvussa SMS-hakupalvelut SMS-hakupalvelut ovat käytettävissä matkapuhelinliittymistä, mikäli lyhytsanomapalveluissa asiointipalveluille (palveluryhmä II) ei ole asetettu estoa. SMSpohjaisten luettelopalveluista samoin kuin muista sähköisistä luettelopalveluista ja painetuista puhelinluetteloista ei ole saatavilla tietoa puolisalaisista kotipuhelinnumeroista. Tiedot näistä liittymistä on saatavilla ainoastaan numeropalvelujen kautta. SMS-pohjaisia luettelopalveluja tarjoavat henkilöasiakkaille julkisen hinnaston mukaisesti Eniro, Fonecta ja Finnet-Media sekä WapOnline (ks. 2.6). Eniro hakupalvelu Eniron SMS-hakupalvelun avulla on mahdollista hakea lanka- ja matkapuhelinnumeroita, numeron haltijan tietoja, julkisia osoitetietoja ja yritysten yhteystietoja. Yhden haun hinta on 0,70. Mikäli hakukriteerin täyttäviä hakutuloksia on useampia, palvelu palauttaa kaksi vaihtoehtoa. Seuraavat hakutulokset on saatavilla vastaamalla viestiin komennolla LISÄÄ. Jokaisen SMSlisäviestin hinta on 0,70. Palvelun käyttöä ohjeistetaan Eniron www-sivuilla. Palvelun käyttöohjeet on tilattavissa myös tekstiviestillä numerosta hintaan 0,16. Fonecta Finder16400-palvelu Fonectan Finder SMS-hakupalvelun avulla voidaan hakea lanka- ja matkapuhelinverkon puhelinnumeroita sekä liittymän käyttäjien osoitetietoja 1. Fo- 1 Fonecta Finder -palvelu on käytettävissä myös Internetissä ja WAP-palveluna.
VIESTINTÄVIRASTON LAUSUNTO KOSKIEN VIESTINTÄMARKKINALAIN 57 :N YHTEYSTIETOJEN LUOVUTUSVELVOLLISUUDEN LAAJUUTTA
Päivämäärä / Datum /Date Nro / Nr / No. 6.10.2004 518/532/2004 Suomen Numeropalvelu Oy Malminrinne 1 B 00180 HELSINKI Viite Ref. Ref. Asia Ärende Subject Suomen Numeropalvelu Oy:n tulkintapyyntö VIESTINTÄVIRASTON
Kohti esteetöntä viestintää Toimenpideohjelman seurantaraportti
LIIKENNE- JA VIESTINTÄMINISTERIÖN JULKAISUJA 10/2006 Viestintä Kohti esteetöntä viestintää Toimenpideohjelman seurantaraportti Helsinki, 2006 2 Liikenne- ja viestintäministeriölle Liikenne- ja viestintäministeriö
ESITYS 1 (41) Dno 1097/61/2003 Julkinen versio 17.5.2005. Markkinaoikeudelle
ESITYS 1 (41) Dno 1097/61/2003 Markkinaoikeus PL 118 00131 HELSINKI Markkinaoikeudelle Esitys kilpailunrajoituslain 6 :n (7 :n ennen 1.5.2004) mukaisen kilpailunrajoituksen toteamisesta ja kilpailunrikkomusmaksun
Helsinki Tammikuu 2007. KOHTI ESTEETÖNTÄ VIESTINTÄÄ Toimenpideohjelman seurantaraportti
Helsinki Tammikuu 2007 KOHTI ESTEETÖNTÄ VIESTINTÄÄ Toimenpideohjelman seurantaraportti 2 lle on 15.4.2005 asettanut työryhmän, jonka tehtävänä on ollut seurata esteetöntä viestintää koskevan toimenpideohjelman
LIIKENNE- JA VIESTINTÄMINISTERIÖN JULKAISUJA 9/2008 Kohti esteetöntä viestintää Toimenpideohjelman seurantaraportti Helsinki, 2008 KUVAILULEHTI Julkaisun päivämäärä 1.2.2008 Tekijät (toimielimestä: toimielimen